***Ո Ր Ո Շ ՈՒ Մ***

***ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ***

*10.01.2017թ. ք.Երևան*

*ՀՀ ԱՆ ԴԱՀԿ ծառայության Երևան քաղաքի Աջափնյակ և Դավթաշեն բաժնի հարկադիր կատարող արդարադատության ավագ լեյտենանտ Գ.Արզումանյանս, ուսումնասիրելով 02.05.2016թ. վերսկսված թիվ 00110552 կատարողական վարույթի նյութերը.*

***Պ Ա Ր Զ Ե Ց Ի***

*ՀՀ Երևան քաղաքի Մալաթիա-Սեբաստիա վարչական շրջանների ընդհանուր իրավասության դատարանի կողմից 03.10.2012թ. տրված թիվ ԵՄԴ 0874/02/12 կատարողական թերթի համաձայն պետք է` հայցագնի 30.000 ԱՄՆ դոլարին համարժեք ՀՀ դրամի և 4.000 ՀՀ դրամի չափով արգելանք դնել պատասխանող Մովսես Մոսիկյանին պատկանող գույքի վրա:*

*07.05.2014թ. պահանջատեր Միխայել Յուրտայեվը դիմումով ԴԱՀԿ ծառայություն է ներկայացրել նույն դատարանի կողմից 05.03.2014թ. տրված թիվ ԵՄԴ 0874/02/12 կատարողական թերթը համաձայն որի պետք է` Մովսես Մոսիկյանից հօգուտ Միխայիլ Յուրտաևի բռնագանձել 30.000 ԱՄՆ դոլարին համարժեք ՀՀ դրամ և այդ գումարին ՀՀ քաղ. օր-ի 411-րդ հոդվածի հիման վրա 31.05.2010թ. մինչև պարտավորության կատարման օրը հաշվեգրման ենթակա տոկոսների գումարը:Պարտապան՝ Մովսես Մոսիկյանից բռնագանձել նաև բռնագանձման ենթակա գումարի 5 տոկոսը՝ որպես կատարողական գործողությունների կատարման ծախս: «ԴԱՀԿ մասին» ՀՀ օրենքով սահմանված և ի կատարումն դատական ակտի ձեռնարկված հարկադիր կատարման միջոցների արդյունքում պարզվել է, որ պարտապան՝ Մովսես Մոսիկյանը և Ժաննա Ալեքսանյանը ամուսիններ են (ամուսնությունը գրանցվել է 03.05.1985թ.-ին ամուսնության վկայական թիվ 488441): Մովսես Մոսիկյանի անվամբ ք. Երևան, Մալաթիա-Սեբաստիա Քուչակի փող. 2/2 բնակելի տուն հասցեի նկատմամբ 13.03.2012թ. գրանցվել է սեփականության իրավունք: Ժաննա Ալեքսանյանի անվամբ «BMW 528I» մակնիշի 08 ԼԼ 940 պետ. համարանիշի ավտոմեքենայի նկատմամբ 14.04.2007թ. գրանցվել է սեփականության իրավունք: Կատարողական գործողությունների ընթացքում պահանջատիրոջը առաջարկվել է ՀՀ քաղաքացիական օրենսգրքի 201 հոդվածի համաձայն դիմել գույքի գտնվելու վայրի ընդհանուր իրավասության դատարան պարտապանի բաժնեմասը առանձնացնելու և դրա վրա բռնագանձում տարածելու պահանջով: 19.06.2015թ. Կատարողական վարույթը ավարտվել է:19.01.2016թ. Միխայիլ Յուրտաևի կողմից ԴԱՀԿ ծառայություն է ներկայացվել նույն դատարանի կողմից 15,01,2016թ. տրված թիվ ԵՄԴ 1609/02/14 կատարողական թերթը, համաձայն որի պետք է ընդհանուր սեփականության ներքո գտնվող Երևան քաղաքի Մալաթիա-Սեբաստիա վարչական շրջանի Քուչակի փողոցի թիվ 2/2 բնակելի տան օրինական մասի` պատասխանող Մովսես Մոսիկյանի բաժնեմասը, վճիռն օրինական ուժի մեջ մտնելուց հետո մյուս համասեփականատեր պատասխանող Ժաննա Ալեքսանյանյանի կողմից չգնելու և հայցվորի օգտին ՀՀ վերաքննիչ քաղաքացիական դատարանի օրինական ուժի մեջ մտած 28.11.2013թ. թիվ ԵՄԴ/0874/02/12 որոշմամբ սահմանված բռնագանձման ենթակա 30.000 /երեսուն հազար/ ԱՄՆ դոլարին համարժեք ՀՀ դրամը և ՀՀ քաղաքացիական օրենսգրքի 411 հոդվածով սահմանված տոկոսներըª նշված բնակելի տան օրինական մասի` պատասխանող Մովսես Մոսիկյանի օրինական բաժնեմասի արժեքի սահմաններում չվճարելու դեպքում, Երևան քաղաքի Մալաթիա-Սեբաստիա վարչական շրջանի Քուչակի փողոցի թիվ 2/2 բնակելի տան օրինական մասը վաճառել հրապարակային սակարկությունների միջոցով` հայցվորի օգտին նշված գումարի և տոկոսների բռնագանձումը բնակելի տան օրինական մասի` պատասխանող Մովսես Մոսիկյանի բաժնեմասի վրա տարածելու նպատակով, գումարը համամասնորեն բաշխելով ընդհանուր սեփականության մասնակիցների միջև:Քաղաքացիական գործի վարույթը` պատասխանող Մովսես Մոսիկյանի սեփականության իրավունքը ճանաչելու պահանջի մասում կարճել` վեճը դատարանում քննության ենթակա չլինելու պատճառաբանությամբ:Պատասխանողներից հօգուտ պետական բյուջեի բռնագանձել հետաձգված պետական տուրքի գումարը` 8.000 /ութ հազար/ ՀՀ դրամի չափով և դատական ծախսերի հարցը համարել լուծված:*

*Կատարողական գործողությունների ընթացքում փորձագետի կողմից գնահատվել է ք Երևան Քուչակի փող 2/2 բնակելի տան օրինական մասը՝ 990.000 ՀՀ դրամ, պարտապան Մովսես Մոսիկյանին կնոջ՝ Ժաննա Ալեքսանյանի անվամբ հաշվառված ԲՄՎ մակնիշի ավտոմեքենան՝ 900.000 ՀՀ դրամ:*

*Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Մովսես Մոսիկյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:*

*Արդյունքում առաջացել է «Սնանկության մասին» ՀՀ օրենքի 6-րդ հոդվածի 2-րդ մասով սահմանված պարտապանի սնանկության հատկանիշ:*

*Ուստի, վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով*

***Ո Ր Ո Շ Ե Ց Ի***

*Կասեցնել 02.05.2016թ. վերսկսված թիվ 00110552 կատարողական վարույթը 60-օրյա ժամկետով:*

*Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

*Սույն որոշումը երկու աշխատանքային օրվա ընթացքում հրապարակել* [*www.azdarar.am*](http://www.azdarar.am) *ինտերնետային կայքում.*

*Որոշման պատճենն ուղարկել կողմերին.*

*Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:*

*ՀԱՐԿԱԴԻՐ ԿԱՏԱՐՈՂ՝ Գ. ԱՐԶՈՒՄԱՆՅԱՆ*